**Vysvetlenie súťažných podkladov**

4.1.2023

Názov zákazky: **Skládka odpadov Rajec – Šuja, Nová kazeta na ukladanie odpadu, Uzatvorenie a rekultivácia skládky**

Vestník VO: č. 274/2022 zo dňa 29.12.2022, 51438 – WYP

Verejný obstarávateľ: Skládka odpadov Rajeckého regiónu, združenie

Žiadosť o vysvetlenie súťažných podkladov:

Dobrý deň, radi by sme informovali verejného obstarávateľa že v priloženej Zmluve o Dielo v článku V. - Práva a povinnosti zhotoviteľa, bod 7 písmeno p) sa uvádza: "na účely plnenia predmetu tejto Zmluvy využiť osoby, ktorými Zhotoviteľ preukazoval splnenie podmienok účasti vo verejnom obstarávaní". V súťažných podkladoch však v časti A.2 Podmienky účasti - III.1.3 Technická a odborná spôsobilosť ako uchádzač nepreukazuje žiadnu osobu pre splnenie podmienok účasti. ,bod 17. – sa uvádza ako autorský dozor spoločnosť Enerma s.r.o., avšak podla projektovej dokumentácie je autorom projektu spoločnosť MMJ. ďalej v bode č.29 tohoto istého článku je zhotoviteľovi ukladaná povinnosť pred začatím prác vyhotoviť skúšku tepelnej izolácie fasády v minimálnej plochy 10m2, .......... žiadame týmto verejného obstarávateľa o opravu alebo vysvetlenie daných článkov.

Odpoveď:

Na základe vyššie uvedeného verejný obstarávateľ pristúpil k úprave znenia zmluvných podmienok:

**Úprava v čl. V,**

**- bod 7 písm. p):**

p) na účely plnenia predmetu tejto Zmluvy  musí byť na stavbe počas prác prítomný stavbyvedúci alebo jeho zástupca ako zodpovedná osoba Zhotoviteľa. Zhotoviteľ musí mať na stavenisku neustále zodpovednú osobu, ktorá zodpovedá za kontrolu práce, je povinná informovať Objednávateľa, resp. jeho zástupcov o všetkých zmenách, nezrovnalostiach, odchýlkach, pokiaľ k nim prišlo, v priebehu vykonávania prác.

**- bod 17  toho istého článku nahradené znenie:**

 Zhotoviteľ berie na vedomie, že funkciou autorského dozoru je poverený Ing. JÁN JANEC - MMJ, Haškova 30, 974 11 Banská Bystrica.  Táto zodpovedná osoba bude zapísaná pri odovzdaní a preberaní staveniska do stavebného denníka Zhotoviteľa.

**Vypustenie bodu 29 toho istého článku v znení:**

29.  Zhotoviteľ je povinný ako prvú prácu po odovzdaní staveniska vykonať skúšku montáže tepelnej izolácie fasády podľa postupu, aký určuje projektová dokumentácia na minimálnej ploche 10 m2. Pokiaľ sa pri tejto skúške preukáže, že nie je možné realizovať zateplenie objektu podľa postupu ako navrhuje projektová dokumentácia, bude nutné práce zastaviť a zateplenie nerealizovať. V prípade vzniku takejto situácie má Objednávateľ právo na odstúpenie od zmluvy bez akýchkoľvek sankcií. Zhotoviteľovi budú uhradené dovtedy realizované práce podľa súpisu skutočne vykonaných prác odsúhlasených obidvoma zmluvnými stranami. Uvedená podmienka vyplýva zo spôsobu financovania diela, kde pri nesplnení podmienok financovania (minimálna úspora energie) nebude mať Objednávateľ právo čerpať finančné prostriedky a teda nebude schodný dielo finančne zabezpečiť.

Príloha: Zmluva o dielo, upravené znenie